钦定古今图书集成/方舆汇编/职方典/第1476卷 > 临安府古迹考 通志州县志合载
## 钦定古今图书集成/方舆汇编/职方典/第1476卷 > 临安府古迹考 通志州县志合载

本府。〈建水州附郭。〉

曲江城址　在曲江，有二，一筑于汉，一筑于蒙氏。

段氏故城址　有二，一在城西莲花池，一在南山寺。

杨知州庄　在城东南五里。元知州杨和居此，俗呼“杨时庄。”

读书台　在城内，地势高起如台。明洪武中，学士王奎、都御史韩宜可谪戍时，讲业于此。训导赵子禧构亭其上。

抚蛮台　在城西。明巡按姜思睿招抚土蛮，因筑台焉，址存。

将台遗址　有二：一在城西北，明左方伯驻兵处；一在白鹤铺，定远伯沐昂驻兵处。

废新化州城　在城西，明嘉靖初建。今州裁，城存。

观音仓　按《州志》，“在府治西南广济仓内，不知创自何年。有阁高起如山，中奉观音大士像，高二丈许，座下传有海眼，座前拜石。每清晨有水珠百馀点，日三变易，拭不染指。”

铜壶滴漏　在城东楼，创自洪武甲戌年，规制精巧，宾旸测晷，时刻节令，丝粒不爽。万历六年，兵道许宗监有《重修记》。今遗址尚存。

显灵坊　在城隍庙前。嘉靖初，有奸杀其夫者，事后以猪羊往祭庙中。甫欲焚纸，猪羊突起，直奔府堂。适知府昇座，即为拘究，得其罪状，因造：

坊曰“显灵。” 丁亥乱，焚毁。至康熙三十年，总兵王洪仁及郡人重修，仍额曰“显灵。” 知府王永羲易以“赫濯” 二字。

石屏州

砌碌石　在州西五亩。寨石高七尺，左右各一，高四尺，如犬逐鹿状。

龙马蹄石　在州西北百馀里。高四丈，围六尺，有马蹄迹，旁有四小石，祷雨辄应。

废末束城　在异龙湖三岛山按《明通志》今考在穵断山

石猪　按《州志》：“在州东二十里白浪寨，近海有坡，坡间一路石如群猪下海。相传昔有海豚，夜间上山寻食，回至此坡，闻鸡声，咸化为石，至今依依有望水之状。”

“石龙　” 在海东山峡中海水泄处。水由临安入云津洞，暗流归阿迷州。其山峡中流横一石龙，水由上行，旱涝毫无增减。先因旱开挖至石龙，雷雹大作，相怖不敢动。

龙王庙　在州西三十里，地名“前所” ，有一小山，高二丈，周十丈，中悬一洞，相传神龙养珠于此，形蟠入石四五分，如黑印然，鳞甲须爪宛然如生。上建龙王庙。

石鱼　在宝秀前所后大路旁，长丈许，头尾脊俱露。旁有池，宽四、五尺，极旱不涸。樵牧常遇金鱼一双，游泳其中，举手掬之即不见。

石枰　在宝秀吴家营，有秀山，其寺创于唐，相传有二仙奕石上，樵牧见之即不见，今遗枰石。《无影树　》，在州西四十里兰若寺中，有古梅一株，纵天气清明，地无树影，枝茂花芬，烟雾不能锁，鸟雀不栖。万历初年，有异人寓寺，伐树灭迹，不识其故。

金鸡石　在州西三十里，地名“关口” ，有石壁丈馀。相传金鸡唱于石上，声达四境。又传嘉靖间，采使将石中宝取去。至今金鸡无啼声。

仙人足迹　在州北乾阳山上。相传羽客居此修炼上升，遗足迹于石。

阿迷州

风雷洞　按《州志》：建宁张仁杲时，治东百里有风雷洞，高据山腰百步外，闻其内有风雷声。状元馆　：蜀成都杨慎明，正德辛未状元谪滇时，与郡绅王廷表幼时窗友也。慎来阿访廷表，其父王颖斌为建馆于城内，极壮丽以居慎，扁曰“状元馆。” 登临游赏，颇有题咏，惜今罕存。平定阿迷　，治东山庄，当万历初抚军邹应龙剿抚獛喇后，制铜瓶一、铜锭一，竖置庄前阜地，隐括“平定” 二字。至戊子年，流寇入滇，伪将有“平东安西抚南定北” 之号，因追杀沙定州，屠城赤地，人以为符合。邹应龙先谶寇乱时，其瓶与锭为人窃去。

雷公祠　邹巡抚剿抚时，忽雷神击遁贼于此，遂建祠于上。铜铸雷神像，手指向东，彝人有谋为不轨者，辄暴死。后有堪舆索彝厚赀，令潜毁雷神像，至今仅存其迹。

杨广城，遗址　有三，一在通安桥前，一在坪铺，一在石头寨田间。宋狄青将杨文广逐侬智高于此。

合江口　在州东三江口，侬智高由此窜入大理。

传声洞　在州西南二十五里集甸境。洞口有石如席，人嘘其孔如吹角声，可闻数里。按《明通志》：“人少到，辄有蛛网封之。”

宁州

古城　，在州西三里，武侯筑。

宁海府故址　，在州西三十里大雄寺傍，今名《旧州》。

西沙县故址　，在州西二里仁善坊内。

三异石　“在州西十里，一类人足，一类砚池，一类棋盘。”

武侯祠　按《州志》故址在治东三里召保冲。右古塔　，距治四里，元至正末建以镇水口。石笏　，“在治西三里。”

石龙迹　，在治西北四十里。

通海县

诸葛山　按《县志》：“在治东南二里，武侯驻军处。汉㽛町县故址　在县北，即守御所城。蒙氏置都督府，段氏置节度使，改秀山郡，又为通海郡。元立宣慰司总管府于此地。”

废临安路　，在县北五里。

旧土城　在县东五里。寨长王智筑此以御诸蛮。废址尚存。

湖水拖蓝　东乡妻卢氏，誓死守节，有力者逼。

之，即殒湖中。每于风定时，湖水独蓝一带，长数十丈，宽数尺。

白马停骖　在县东一里。元时有一将军征蛮，银铠白马，及岩而殁，至今岩壁县一马蹄，惜姓氏不传。

《神僧脱化　》，在秀山之半，神僧李畔富，拂衲而逝。人拭之，得石一块，可三尺馀，僧像伏一龙，宛然如生，其石不磨。

《金蟾见瑞　》，东华山泉中有一金蟾，士人见之，即考高等，擢巍科。温水塘中有一金蟾，人常见，见则士能文，民能富。

南园　在秀山谷中，群花争丽，四时不谢。中翰许登高游息之所，今废。

西园　在西郭外。秀溪环绕，花榭药栏，极其幽异。司空姚载典“高卧处” ，今废。

独秀轩　在秀山古松下，赵有能建，今废。“积翠亭　” 在秀山涌金门外，今废。

石笋　在县东北二里。世传有异僧以杖穿石，泄杞麓湖之水。

半月池　在县城内，月圆月缺，俱映半轮。《仙人迹　》，在县东南，每日有沙印人迹数百，或去之，明日复见。

河西县

古城址　有三：一在县东北一里，一在县西北三里，一在县东三十里，俱元时筑。

元帅府　在县北三十里。彝名“曲陀关” ，又曰“万松营。” 元至正二十年建，碑址犹存。

龙马槽寨　在县北十五里。按《明通志》：在县北百里，古有龙马时见。按《县志》，在县西五十里。后倚崇山，前控碌河，最为险要。土目王耀祖筑城于此，以捍山贼。地属新兴，耀乘机私役河民，籍之为兵，横虐难堪。县民控于抚军，平其城，河西土官之害始息。

金华寺　按《县志》故址在螺峰山中，元时建，今废。

休腊故址　在县南三里螺髻山下。旧县治此，今废。

石塔　在县南螺髻山顶。旁有清池，水常不竭，中产莼菜。

白塔　在县北一里琉璃山，今废。

云峨石　在县东北五里。其石高数丈，壁立峥嵘。有喷雪岩、云和洞，溶湖在前，藤萝满径。邑人澹渊先生居此，闭户著书。每暇登石上，乘醉作石竹墨牡丹，曲尽生物之妙。故址尚存。

石楼　在治西五十里碌碌河边。山皆石窍，一石悬插河上，厂若楼然，上有石屋覆之，可容数十人。

嶍峨县

“威镇遐方　” 四字在通济桥旁石岩上。明万历间，游击邓子龙征寇至此，誓师斩贼，血书之。至今赤色如新。

古城　有二：一在县西怕念乡，一在平甸乡。《废平甸县　》，在县西七十里平甸乡。

废筇川县　在县西九十里筇川乡。

蒙自县

石杵臼　在县东三十里，土人戏舂之，不可动。废新安所城　在县瓦寨甸。明正德年建。今所裁，城存。

风洞　在纳楼长官司东二十里，四时风自洞出，人不能近。

鱼洞　，在司东南六十里。每春有虾长五寸馀，色丹而肥。

羚羊洞　，在司北。飞石崚嶒，人不可到，传为仙窟，上有羚羊。

古城　按《县志》：在新安所十里，有古碑，题曰“宋将杨文广驻师之所。” 盖狄青讨侬智高，遣文广逐之至此。

莲花滩　在县南一百二十里。巨石横亘，江水泻下如风，水中乱石无数，夏秋没，冬春现，望之如菡萏。

铜鞍铜斧　在县小东山下。明万历时，抚军邹应龙征剿蒙迷土贼，置铜鞍、铜斧各一于此，寓“安抚” 二字之义。今署前碑碣尚存。

枯树　，在东关外旧龙王庙。杜鹃初来，必先鸣其树上。后因兵燹，剪伐无存。

花丈城　在县东南七十里。明正德时，迁临安卫中所于此，筑新安守御城。后以远，改迁县左十五里。

土官宅　在翠微山下，明初，土官之故居也。后移之土官村，县西九里，今废。

仙人沟　，在县北二十五里。沟横山腰，深十馀。

丈，广数丈，长二十馀里，两壁皆石，中无流水。沟之左旁名“仙人耙” ，自山而下约半里宽，如有耙地形，相传为仙人所遗。

望亲台　在县西一里许。俗呼大坟堆。明嘉靖时楚黄州张泽所筑也。泽作宰蒙邑，远慕亲帏，因筑之。每公暇，辄登其上以瞻拜焉。泽尤工大书，今虎山麓有巨石，镌“坚白” 二字，即手笔也。《目则城　》一名古城，在县北一里。相传蒙自先建于此，遗址犹存。

将台　在新安所西里许。相传明张都司进剿𤝕寇，屯兵于此。雷公祠　在县北四十里。土贼啸聚禄丰山中，巡抚都御史邹公往平之。一夕迅雷，尽毙其贼，遂立祠祀之，有碑记。今祠废。

西土邑　，万历中，巡抚陈用宾题建县城，已建堂及楼并万寿寺、城隍庙。指挥把总领兵一百五十名，宁州土目率兵二百守之。兵回，为贼所毁，遗址尚存，在今县之东南一百里。

《石钟　》巨石一片，在新安所西南二里，以一石数处扣之，其韵铿然各异。

金鱼塘　在县南南山屯民居之后。塘仅数尺，暴雨乍集，有二金鱼翔泳其中，罩之弗得，涸之则无雨，集如故。

石马　在县东四十馀里。其形如生，高丈馀，从石缝中飞腾而出，时有云雾绕其上，望之如画。碑亭　在县东春场左侧。岁旱，农人以牝猪祀之，雨多应。今亭废碑存。

新平县

旧城　按《县志》“在治西五里。”

白改营　在县南五十里。明崇祯年间，安设营汛，驻镇。

他甸营　在新化西五十里。明崇祯七年，筑砖城一座，将移州治，后竟不行。今城存。